Sellest on möödunud vaid natuke aega - Lääne-Euroopas umbes kaks sajandit, meie kandis isegi natuke vähem -, kui inimeste seas hakkas levima mõte, et elu ilma usuta on ka võimalik. Inimene võib küll ka edasi uskuda, kuid tema usk peab olema «eraasi». Kaasaegsed inimesed ei peaks inimese, elu ja ühiskonna üle arutama mitte enam usu, vaid mõistuse valgel. Kõike, mis inimestele oluline on - olgu loodusteadus, ühiskonna või inimelu tähtsad küsimused -, saab lahendada nüüd mõistuspäraselt.